На основу члана 76.став 3. и 4., и члана 77. Закона о приватизацији, („Службени гласник РС“, бр.83/2014, 46/2015,112/2015 и 20/2016), члана 2а. и члана 67.став 4.тачка 3. Закона о пореском поступку и пореској администрацији („Службени гласник РС“, бр.80/2002,...,и 108/2016), члана 157. став 1. тачка 6. Закона о стечају („Службени гласник РС“ бр.104/09,...,83/2014), Закључка Владе Републике Србије 05 бр.023-4329/2017 од 11.05.2017. године и члана 37. Статута Града Ниша („Службени лист Града Ниша“, бр.88/200/ и 143/2016), Скупштина Града Ниша на седници одржаној \_\_\_\_\_\_\_\_2018.године, донела је

**ОДЛУКУ**

**О ОТПИСУ ПОТРАЖИВАЊА ДОСПЕЛИХ НА ДАН 31.12.2016. ГОДИНЕ ПО ОСНОВУ НЕИЗМИРЕНИХ УСТУПЉЕНИХ ЈАВНИХ ПРИХОДА ГРАДА НИША ПРИВРЕДНОГ ДРУШТВА „ДРУШТВО ЗА ОДРЖАВАЊЕ ЗГРАДА“ ДОО ИЗ БЕОГРАДА**

Члан 1.

Отписују се потрaживања Града Ниша, настала по основу неизмирених уступљених јавних прихода, привредног друштва „ДРУШТВО ЗА ОДРЖАВАЊЕ ЗГРАДА“ ДОО из Београда, матични број:20034378 у укупном износу од 2.581.666,67 динара доспелих на дан 31. децембра 2016. године и то:

* порез на зараде у износу од 1.838.113,06 динара и
* порез на зараде у оквиру обједињене наплате пореза и доприноса у износу од 743.553,61 динар.

Члан 2.

Отпис потраживања доспелих на дан 31. децембар 2016. године привредног друштва „ДРУШТВО ЗА ОДРЖАВАЊЕ ЗГРАДА“ ДОО из Београда, по основу неизмирених уступљених јавних прихода, спровешће се уколико буде донето правоснажно решење којим се потврђује усвајање Унапред припремљеног плана реорганизације Субјекта приватизације.

Члан 3.

Одлука ступа на снагу осмог дана од дана објављивања у „Службеном листу Града Ниша“.

Број:\_\_\_\_\_\_\_\_\_

У Нишу, дана \_\_\_\_\_\_\_\_2018.године

**СКУПШТИНА ГРАДА НИША**

**ПРЕДСЕДНИК**

Мр Раде Рајковић

ОБРАЗЛОЖЕЊЕ

Правни основ за доношење овог решења садржан је у члану 76. став 3. и 4. Закона о приватизацији по коме се одлука о отпису дуга може донети када се субјект приватизује продајом капитала или стратешким партнерством кроз докапитализацију или као мера унапред припремљеног плана реорганизације у складу са законом којим се уређује стечај. Отпис дуга пуноважан је у случају ако је продат капитал субјекта приватизације, извршена докапитализација од стране стратешког инвеститора или уколико је донето правоснажно решење којим се потврђује усвајање УППР субјекта приватизације.

Према члану 157. став 1. тачка 6. Закона о стечају једна од мера за реализацију плана реорганизације је и отпис дуга.

Влада Републике Србије је Закључком 05 бр.023-4329/2017 од 11.маја 2016.године је у тачки 6. препоручила надлежним органима јединице локалне самоуправе да у поступку усвајања УППР донесу одлуку о отпису потраживања по основу уступљених прихода прихода буџета јединица локалне самоуправе према субјекту приватизације са стањем на дан 31.децембар 2016.године, уколико буде донето правоноснажно решење којим се потврђује усвајање УППР субјекта приватизације и наведене одлуке доставиће Министарству финансија – Пореској управи одмах по њиховом доношењу.

У вези напред наведеног, поштујући препоруку Владе РС дату Закључком 05 бр.023-4329/2017 од 11.маја2017.године предлаже се да Скупштина Града Ниша донесе одлуку као у прилогу.

ГРАДСКА УПРАВА ГРАДА НИША

Секретаријат за локалну пореску администрацију

СЕКРЕТАР,

Нина Илић